4. ΕΓΚΥΚΛΙΟΣ ΙΚΑ Αριθ. 112 της 12 Μαΐου 1953 Περί υποβολής μηνύσεων κατά των καθυστερούντων εργοδοτών. Επανερχόμενοι επί του θέματος των καθυστερουμένων εισφορών, υπομιμνήσκομεν την παρ. 3 του κεφ. Ζ΄ της υπ’ αριθ. 105/51 εγκυκλίου διαταγής ημών και παραγγέλλομεν σχετικώς τα εξής: Επί καθυστερούντων τας εισφοράς εργοδοτών δέον να εφαρμόζετε τας διατάξεις της παρ. 6 του άρθρ. 26 του ν. 1846/51 και εις τας δύο αναφερομένας εν αυτή περιπτώσεις ήτοι δέον να υποβάλητε κατ’ αυτών μηνύσεις τόσον δια την μη καταβολήν εις το Ίδρυμα των παρακρατηθέντων υπ’ αυτών  Σελ. 134 ποσών (οπότε διαπράττουν το αδίκημα της υπεξαιρέσεως εις βαθμόν πλημμελήματος, ασχέτως ποσού), όσον και δια την μη καταβολήν των βαρυνουσών αυτούς τους εργοδότας εισφορών (οπότε εφαρμόζονται αι διατάξεις του άρθρ. 6 του ν. 1373/1944). Εφιστώμεν, όθεν, την υμετέραν προσοχήν επί του ότι δια της μη καταβολής εμπροθέσμως των εισφορών ο εργοδότης διαπράττει αμφότερα τ’ ανωτέρω αδικήματα και δέον, όπως η ασκουμένη υφ’ υμών ποινική δίωξις αφορά αμφότερα ταύτα. Του μέτρου της υποβολής μηνύσεων δέον να γίνεται ευρεία χρήσις, ιδία επί καθυστερούντων τας τρεχούσας εισφοράς εργοδοτών. 15Β.Γ.γ.3-4 Εκτέλεση 